एसयूवी कार सड़क किनारे खड़े ट्रक से टकराई, पांच की मौत, 12 अन्य घायल  
ट्रक से टकरा जाने कार में सवार पांच लोगों की मौत हो गयी और 12 अन्य घायल
ये मुजफ्फरपुर जिले के मुशहरी थाना क्षेत्र निवासी थे
तीन बच्चों का मुंडन कराकर झारखंड के देवघर से मुजफ्फरपुर लौट रहे थे
बिहार के लखीसराय जिले में नगर थाना अंतर्गत महिसोना गांव के नजदीक कल देर रात एक एसयूवी कार के अनियंत्रित होकर सड़क किनारे खड़े एक ट्रक से टकरा जाने से कार में सवार पांच लोगों की मौत हो गयी और 12 अन्य लोग घायल हो गये. लखीसराय नगर थाना प्रभारी राजेश रंजन ने बताया कि देर रात साढे तीन बजे हुए इस हादसे में जिन लोगों की मौत हुई है उनमें दो पुरुष, दो महिलाएं और एक किशोरी शामिल हैं.  ये मुजफ्फरपुर जिले के मुशहरी थाना क्षेत्र निवासी थे.
उन्होंने बताया कि इस हादसे में घायल सभी लोगों को इलाज के लिए जिला सदर अस्पताल में भर्ती कराया गया है. घायलों में ट्रक चालक भी शामिल है. घायलों में शामिल तीन महिलाओं की स्थिति गंभीर बनी हुई है.थाना प्रभारी ने बताया कि कार में सवार लोग तीन बच्चों का मुंडन कराकर झारखंड के देवघर से मुजफ्फरपुर लौट रहे थे. घायलों में मुंडन कराने वाले तीन बच्चे भी शामिल हैं.
     

उन्होंने बताया कि इस हादसे में घायल सभी लोगों को इलाज के लिए जिला सदर अस्पताल में भर्ती कराया गया है. घायलों में ट्रक चालक भी शामिल है. घायलों में शामिल तीन महिलाओं की स्थिति गंभीर बनी हुई है.थाना प्रभारी ने बताया कि कार में सवार लोग तीन बच्चों का मुंडन कराकर झारखंड के देवघर से मुजफ्फरपुर लौट रहे थे. घायलों में मुंडन कराने वाले तीन बच्चे भी शामिल हैं.